Землеўпарадкаваньне Марсу (настольная гульня)

**«Землеўпара́дкаваньне Ма́рса»** () — гульня на дошцы для 1—5 гульцоў, распрацаваная Якабам Фруксэліюсам і выдадзеная ў 2016 року. У гэтай стратэгіі гульцы выконваюць ролю карпарацыяў, якія супрацоўнічаюць у засваеньні Марсу шляхам павышэньня тэмпэратуры плянэты, насычэньня атмасфэры тленам, напаўненьня паверхні вадой і стварэньня расьліннасьці і жывёльнага сьвету.

## Гульнявы працэс
Гульцы ў ролі зямных карпарацыяў спаборнічаюць у справе землеўпарадкаваньня Марсу. Гульнявая дошка ўяўляе сабой мапу паверхні плянэты, на якой разьмешчаная 61 шасьцікутная плітка, кожная зь якіх адпавядае прыкладна 1% паверхні Марсу. Гэтыя пліткі прызначаныя для разьмяшчэньня акіянаў, расьліннасьці, местаў ды іншых аб’ектаў. Мэта гульні — дасягнуць трох прыдатных для засяленьня ўмоваў:
* падняць узровень атмасфэрнага тлену да 14%;
* падняць сярэднюю тэмпэратуру ад −30° да +8 °C;
* пакрыць 9% паверхні Марсу акіянам.

Гэтых мэтаў гульцы дабіваюцца, разыгрываючы карткі з разнастайнымі тэхналёгіямі альбо збудаваньнямі, прызначанымі для землеўтварэньня Марсу. Гульня дзеліцца на некалькі пакаленьняў, кожнае зь якіх адпавядае аднаму колу. Пакаленьне складаецца зь некалькіх фазаў:
* выцягваньне картак;
* выкананьне дзеяньняў:
** выкарыстаньне картак;
** задзейнічаньне эфэктаў ужо згуляных картак;
** купляньне магчымасьцяў, прысутных на дошцы;
* зьбіраньне прыбытку і рэсурсаў.

Пасьля гэтага надыходзіць новае пакаленьне.

Адной з унікальных асаблівасьцей «Землеўпарадкаваньня Марсу» ёсьць сыстэма «рэйтынгу землеўпарадкаваньня» (РЗ). Выконваючы дзеяньне, што павялічвае адну з трох глябальных умоваў землеўпарадкаваньня, гулец падвышае і ўласны РЗ. Гэты рэйтынг ня толькі ўплывае на колькасьць здабытых гульцом пераможных пунктаў, але і падвышае ягоны прыбытак у канцы кожнага пакаленьня.

Калі дасягнутыя ўсе тры глябальныя парамэтры землеўпарадкаваньня, гульня працягваецца да апошняй фазы дадзенага пакаленьня. Пасьля гэтага адбываецца падлік рэйтынгаў землеўпарадкаваньня, пабудаваных гульцамі плітак местаў і расьліннасьці, асабістых дасягненьняў і згуляных картак. Перамагае гулец з найбольшай сумай паказьнікаў.

## Пашырэньні
Выйшлі пяць дадаткаў да гульні:
* «Эляда і Элізіюм» (; 2017), які ўключае новую двухбаковую гульнявую дошку з двума новымі рэгіёнамі Марсу, кожны з уласным рэльефам і дасягненьнямі ў канцы гульні
* «Наступная — Вэнэра» (; 2017), які ўключае новую гульнявую дошку Вэнэры з новымі можнасьцямі землеўпарадкаваньня і новымі карткамі пра Вэнэру
* «Прадслоўе» (; 2018) з новымі карткамі, якія гульцы атрымліваюць у пачатку гульні дзеля паскарэньня свайго разьвіцьця і марсаўпарадкаваньня
* «Калёніі» (; 2018), які дадае тэрыторыі для калянізацыі і падарожжаў у Сонечнай сыстэме, прадастаўляючы альтэрнатыўныя спосабы здабываньня рэсурсаў без патрэбы разыгрываньня картак
* «Узрушэньне» (; 2019), які дадае марсіянскі ўрад з рознымі палітычнымі фракцыямі з уласнымі праграмамі, на якія гульць могуць уплываць, каб атрымліваць разнастайныя бонусы

### Відэагульня
У 2018 року пабачыла сьвет кампутарная адаптацыя «Землеўпарадкаваньня Марсу» францускага выдаўца «Asmodee Digital».

## Ацэнкі
Часопіс «Папулярная мэханіка» ўключыў «Землеўпарадкаваньне Марсу» ў 50 найлепшых гульняў году.  гульня займала 4-е агульнае месца ў сьпісе паводле вэрсіі BoardGameGeek.

## Крыніцы

## Вонкавыя спасылкі
* Інфармацыя на BoardGameGeek 

Катэгорыя:Гульні на дошцы
Катэгорыя:Зьявіліся ў 2016 годзе
Катэгорыя:Гульні пра пазаземнае жыцьцё